
JAUTĀJUMS UN ATBILDE
[bookmark: _Hlk104537377]par iepirkuma
“Juridisko pakalpojumu sniegšana”
 identifikācijas Nr. DMV 2026/66 
nolikumu


1. Pretendents 30.06.2026. plkst. 16.59 Elektronisko iepirkumu sistēmā ir iesniedzis jautājumu: 
	Nr. p.k.
	Jautājums
(jautājums ievietots to nerediģējot)
	Atbilde

	1
	2
	3

	1.
	Lūdzam iepirkuma komisiju sniegt skaidrojumu un izvērtēt Nolikuma 4.4.5. punktā noteikto atlases prasību, kas paredz, ka pretendentam ne vairāk kā 7 iepriekšējo gadu laikā jābūt pieredzei tiesvedībās par ugunsgrēka rezultātā īpašumam nodarīto zaudējumu atlīdzināšanu, nodrošinot dalību vismaz 2 lietās.
Vēlamies vērst uzmanību uz šādiem apsvērumiem:
Vienlīdzīga attieksme un konkurence: Juridiskā palīdzība un pārstāvība zaudējumu atlīdzināšanas lietās pēc būtības ir balstīta uz vispārējiem civiltiesiskās atbildības, cēloņsakarības, zaudējumu apmēra pierādīšanas un pierādījumu vērtēšanas principiem. Šie juridiskie mehānismi ir piemērojami neatkarīgi no tā, vai īpašumam nodarītie zaudējumi radušies ugunsgrēka vai cita cēloņa rezultātā.
Objektīvs pamatojums: Prasība pēc pieredzes tieši ugunsgrēka rezultātā radīto zaudējumu atlīdzināšanas tiesvedībās sašaurina iespējamo pretendentu loku, turklāt vienlaikus nav acīmredzami, kā šāda šauri definēta pieredze pati par sevi nodrošina augstāku pakalpojuma kvalitāti salīdzinājumā ar plašāku pieredzi īpašumam nodarīto zaudējumu atlīdzināšanas lietās.
Atbilstība Publisko iepirkumu likuma mērķim: Publisko iepirkumu regulējuma mērķis ir nodrošināt atklātu, vienlīdzīgu un efektīvu konkurenci. Nosakot pieredzi šaurā zaudējumu rašanās cēloņa kategorijā, var tikt izslēgti pretendenti ar būtisku un kvalitatīvu pieredzi līdzvērtīgās īpašuma bojājumu un zaudējumu atlīdzināšanas lietās.
Ievērojot minēto, lūdzam iepirkuma komisiju skaidrot nepieciešamību noteikt tieši šādu, uz ugunsgrēka rezultātā radītiem īpašuma zaudējumiem sašaurinātu atlases prasību, tostarp norādot, kā specifiskas juridiskas zināšanas, prasmes vai pieredze šādās tiesvedībās būtiski atšķiras no juridiskajām zināšanām un prasmēm, kas nepieciešamas citās īpašumam nodarīto zaudējumu atlīdzināšanas lietās.
Lūdzam Iepirkuma komisiju apsvērt iespēju veikt grozījumus Nolikuma 4.4.5. punktā, paredzot, ka attiecīgo pieredzi var apliecināt ar pieredzi tiesvedībās par īpašumam nodarīto zaudējumu atlīdzināšanu neatkarīgi no zaudējumu rašanās cēloņa.
Alternatīvi, lai veicinātu konkurenci iepirkumā, lūdzam Iepirkuma komisiju izvērtēt iespēju paplašināt attiecināmās pieredzes periodu uz pēdējiem 10 gadiem pašlaik noteikto 7 gadu vietā vai prasot pieredzi tiesvedībās par ugunsgrēka rezultātā īpašumam nodarīto zaudējumu atlīdzināšanu, nodrošinot dalību vismaz 1 lietā.
	Informējam, ka pretendenta jautājumu, kas Elektronisko iepirkumu sistēmā iesniegts 30.06.2026. plkst. 16.59. Saskaņā ar iepirkuma nolikuma 1.5.3. apakšpunktu: "Ja ieinteresētais piegādātājs laikus rakstiski pieprasa papildu informāciju par Iepirkuma nolikumā iekļautajām prasībām, Komisija to sniedz triju darba dienu laikā, bet ne vēlāk kā četras dienas pirms piedāvājumu iesniegšanas termiņa beigām, kas norādīts nolikuma 1.6.1. apakšpunktā."
Saskaņā ar iepirkuma nolikuma 1.6.1. apakšpunktu piedāvājumu iesniegšanas termiņš ir noteikts līdz 03.07.2026. plkst. 10.00. Līdz ar to jautājums ir iesniegts pēc iepirkuma nolikumā noteiktā termiņa papildu informācijas pieprasīšanai, un Komisijai nav pienākuma sniegt atbildi uz potenciālā pretendenta iesniegto jautājumu. Ņemot vērā minēto, Komisija nolēma atbildi nesniegt.





